open-index/open-wikipedia-markdown huggingface dataset:
Wapen fan Easternijtsjerk

It **wapen fan Easternijtsjerk** is it wapen fan it doarp Easternijtsjerk, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Ferdield: I yn kiel in klimmende wynhûn fan sulver, II yn azuer in oargelpiip fan sulver, yn de skyldkop mei twa roasen fan itselde.*

De heraldyske kleuren binne: kiel (read), sulver en azuer (blau).

## Symbolyk

* Twadieling: ferwiist nei de lokaasje fan it doarp by de eardere grins fan West- en East-Dongeradiel.
* Wynhûn: oernommen út it wapen fan de famylje Sjoorda, dat in stins by it doarp bewenne.
* Roasen: oernommen út it wapen fan de famylje Sjoorda.
* Oargelpiip: symboal fan de hillige Cecilia, patroanhillige fan de Sint-Ceciliatsjerke fan Easternijtsjerk.
* Kleurstelling: oernommen út de wapens fan Eastergoa en Dongeradiel.

Ofbyld:Oostergo_wapen.svg|link=Bestand:Oostergo_wapen.svg|alt=Het wapen van Oostergo.| It wapen fan Eastergoa.
Ofbyld:Coat_of_arms_of_Dongeradeel.svg|link=Bestand:Coat_of_arms_of_Dongeradeel.svg|alt=Het wapen van Dongeradeel.| It wapen fan Dongeradiel.


## Sjoch ek

Ofbyld:Easternijtsjerk vlag.svg|link=Bestand:Easternijtsjerk_vlag.svg|alt=Vlag van Oosternijkerk|Flagge fan Easternijtsjerk
Ofbyld:Oostdongeradeel wapen.svg|Wapen fan East-Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Wapen fan Boarnwert

It **wapen fan Boarnwert** is it wapen fan it doarp Boarnwert, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Rjochtsskeande fan sulver en azuer, oer alles hinne in leelje, rjochtskeande fan kiel en azuer.*

De heraldyske kleuren binne: sulver, azuer (blau) en kiel (read).

## Symbolyk
* Skeane twadieling: krekt as de kleurstelling oernommen út it wapen fan West-Dongeradiel, de gritenij en gemeente dêr't it doarp eartiids part fan wie.
* Leelje: oernommen út it wapen fan de famylje Fan Aylva fan Boarnwert, in tak fan de famylje Fan Aylva. Dizze famylje bewenne de Minnoltsmastate yn it doarp. De read-wite kleur fan de leelje ferwiist nei it wapen fan it Prinsbisdom Utert. Yn 1374 waard de kapel fan Boarnwert oerdroegen oan de proast fan de Sint-Salvatortsjerke yn Utert.

Ofbyld:Westdongeradeel wapen.svg|Wapen fan West-Dongeradiel
Ofbyld:Van Aylva wapen.svg|Wapen fan de famylje Fan Aylva.
Ofbyld:Coat of Arms of the Bishopric of Utrecht.svg|Wapen fan Prinsbisdom Utert


## Sjoch ek

Ofbyld:Bornwird vlag.svg|link=Bestand:Bornwird_vlag.svg|alt=Vlag van Bornwird|Flagge fan Boarnwert
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Flagge fan Waaksens (Noardeast-Fryslân)

De **flagge fan Waaksens** is de flagge fan it doarp Waaksens, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*In reade rydbroek mei in wite soal yn de foet; in giele flucht; oer it gehiel in blauwe broekspiipbân fan in tredde flaggehichte.*

De kleuren komme út it wapen fan Waaksens.

## Sjoch ek

Ofbyld:Waaksens (Dongeradeel) wapen.svg|link=Bestand:Waaksens_(Dongeradeel)_wapen.svg|alt=Wapen van Waaxens|Wapen fan Waaksens
Ofbyld:Westdongeradiel vlag.svg|Flagge fan West-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Moarre

It **wapen fan Moarre** is it wapen fan it doarp Moarre, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Yn goud in peal fan azuer, beladen mei in oargelpiip fan sulver mei labium fan goud, de peal rjochts mei fan in ôfrukte arekop en fan in bot, beide fan azuer.*

De heraldyske kleuren binne: goud, azuer (blau) en sulver.

## Symbolyk
* Blauwe peal: symboal foar de dyk fan Dokkum nei Lauwerseach.
* Arekop: oernommen út it wapen fan de famylje Van Heemstra dat westlik fan it doarp Heemstrastate bewenne. Ek is de are in symboal faor de Jehannes de Evangelist, de berskermhillige fan de Sint-Janstsjerk fan Moarre.
* Bot: oernommen út it wapen fan de famylje Botma. Dy famylje bewenne ek in stins yn it doarp.
* Oargelpiip: ferwiist nei it oargel fan de tsjerke fan Moarre, dat it âldste oargel is fan de eardere gemeente Dongeradiel.
* Kleurstelling: oernommen út it wapen fan de famylje Van Heemstra.

Ofbyld:Van_Heemstra_wapen.svg|link=Bestand:Van_Heemstra_wapen.svg|alt=Het wapen van Van Heemstra.| It wapen fan de famylje Van Heemstra.


## Sjoch ek

Ofbyld:Moarre vlag.svg|link=Bestand:Moarre_vlag.svg|alt=Vlag van Morra|Flagge fan Moarre
Ofbyld:Oostdongeradeel wapen.svg|Wapen fan East-Dongeradiel
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Flagge fan Mitselwier

De **flagge fan Mitselwier** is de flagge fan it doarp Mitselwier, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Blau: in wite fljochtskeanbalke fan in tredde flaggehichte; yn de broektop in giele seispuntige stjer.*

De kleuren komme út it wapen fan Mitselwier.

## Symbolyk

* Skeane baan: oernommen út it wapen fan East-Dongeradiel, de gritenij en gemeente wêr it doarp eartiidsk part fan wie.
* Seispuntige stjer: dit is in saneamde gidsstjer dy't in haadplak oanjout. Mitselwier wie it haadplak fan East-Dongeradiel.

Ofbyld:Oostdongeradeel wapen.svg|Wapen fan East-Dongeradiel


## Sjoch ek

Ofbyld:Mitselwier wapen.svg|link=Bestand:Mitselwier_wapen.svg|alt=Wapen van Metslawier|Wapen fan Mitselwier
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Ferwert

It **wapen fan Ferwert** is it wapen fan it doarp Ferwert, yn de Fryske gemeente Noardeast-Fryslân. It wapen waard yn 2018 registrearre.

## Beskriuwing
De blazoenearring fan it wapen is:

*Ferdielt fan blau en read mei oer alles hinne in út de skyldfoet oprizende gouden terp, beladen mei in read, ferkoarte brekterich krúske; it blau en read elk mei in sulveren ierappelblossem mei in gouden hert; yn de skyldkop oer alles hinne in gouden kroan fan trije blêden en twa pearels.*

De heraldyske kleuren binne: azuer (blau), kiel (read), goud, sulver.

## Symbolyk

* Trijedieling fan it wapen: jout op de trije buorren fan it doarp: Hege Buorren, Lytse Buorren en Nije Buorren.
* Terp: stiet foar de terp wêr it doarp op lein is.
* Krús: symboal foar sawol it kleaster Foswert by it doarp as de midsiuwske Sint-Martinustsjerke fan Ferwert.
* Read fjild: oernommen út it wapen fan de famylje Fan Kamminga dat yn it doarp in stins bewenne.
* Blauwe fjild: oernommen út de wapens fan de famyljes Fan Burmania en Herjuwsma.
* Kroan: stiet symboal foar de aadlike famyljes dy't yn it doarp wenne hawwe. Ek byldt it út dat Ferwert it haadplak wie fan de gemeente Ferwerderadiel.
* Ierappelblommen: symboal foar de fruchtbere klaaigrûn.

Ofbyld:Van_Camminga_wapen.svg|link=Bestand:Van_Camminga_wapen.svg|alt=Het wapen van Van Cammingha.| Wapen fan de famylje Fan Kamminga.
Ofbyld:Van_Burmania_wapen.svg|link=Bestand:Van_Burmania_wapen.svg|alt=Het wapen van Van Burmania.| Wapen fan de famylje Fan Burmania.


## Sjoch ek

Ofbyld:Ferwert vlag.svg|link=Bestand:Ferwert_vlag.svg|alt=Vlag van Ferwerd|Flagge fan Ferwert
Ofbyld:Coat of arms of Ferwerderadeel.svg|Wapen fan Ferwerderadiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap Zeedijken van Ferwerderadeel wapen.svg|Wapen fan Seekearend Wetterskip Seediken fan Ferwerderadiel
Flagge fan Hantum

De **flagge fan Hantum** is de flagge fan it doarp Hantum, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Broekskean ferdield fan de broekside ôf read-wyt, mei yn it read in giele ikel fan heale flaggehichte.*

De kleuren komme út it wapen fan Hantum.

## Symbolyk
* Skeane yndieling: ferwiist nei it wapen fan West-Dongeradiel, de gritenij en gemeente wêr it doarp eartiidsk part fan wie.
* Kleurstelling: oernommen fan it wapen fan it Prinsbisdom Utert, dat yn 1335 in altar stifte yn de Nikolaastsjerke fan Hantum.
* Ikel: oernommen út it wapen fan de famylje Hettinga, dat Tjallingastate bewenne.

Ofbyld:Coat of Arms of the Bishopric of Utrecht.svg|Wapen fan Prinsbisdom Utert


## Sjoch ek

Ofbyld:Hantum wapen.svg|link=Bestand:Hantum_wapen.svg|alt=Wapen van Hantum|Wapen fan Hantum
Ofbyld:Westdongeradiel vlag.svg|Flagge fan West-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan De Trieme

It **wapen fan De Trieme** is it wapen fan it doarp De Trieme, yn de Fryske gemeente Noardeast-Fryslân. It wapen waard yn 1976 registrearre.

## Beskriuwing
De blazoenearring fan it wapen is:

*Fan goud, beladen mei in griene beam op in gêsgrûn fan itselde, mei in blau kantiele skyldkop, beladen mei twa sulveren leeljes.*

De heraldyske kleuren binne: goud, sinopel (grien), azuer (blau) en sulver.

## Symbolyk

* Gouden fjild: ferwiist nei de sângrûn dêr't it doarp op leit.
* Skyldkop: de kantealen stie foar de stins dy bewenne waard troch de famylje Buma. Ut it wapen fan dizze famylje binne de blauwe kleur en de leelje oernommen.
* Beam: ferwiist nei ikelbeam dy in soad foarkomt yn de omkriten fan it doarp.



## Sjoch ek

Ofbyld:De Triemen vlag.svg|link=Bestand:De_Triemen_vlag.svg|alt=Vlag van Triemen|Flagge fan De Trieme
Ofbyld:Kollumerland wapen.svg|Wapen fan Kollumerlân en Nijkrúslân
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap Zeedijken Contributie Kollumer- en Nieuwkruisland wapen.svg|Wapen fan Wetterksip Seediken Kontribúsje Kollumer- en Nijkrúslân
Flagge fan Warfstermûne

De ***flagge fan Warstermûne*** (Kollumerlânsk: *Woapen van Warfstermeul*) is de flagge fan it doarp Warfstermûne, yn de Fryske gemeente Noardeast-Fryslân. De flagge waard yn 1976 registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkeurt of ôfwiisd, yn it lêste gefal waard in nij ûntwerp oanbean.

## Beskriuwing
De beskriuwing fan de flagge is:

*Gearje fan giel en read.*

De kleuren komme út it wapen fan Warfstermûne.

## Sjoch ek

Ofbyld:Warfstermûne wapen.svg|link=Bestand:Warfstermûne_wapen.svg|alt=Wapen van Warfstermolen|Wapen fan Warfstermûne
Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Hantum

It **wapen fan Hantum** is it wapen fan it doarp Hantum, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Rjochstskeande fan sulver en kiel, it sulver beladen mei in ikel fan kiel, it kiel beladen mei trije pinningen fan goud.*

De heraldyske kleuren binne: sulver, kiel (read) en goud.

## Symbolyk

* Skeane yndieling: ferwiist nei it wapen fan West-Dongeradiel, de gritenij en gemeente dêr't it doarp eartiidsk part fan wie.
* Kleurstelling: oernommen fan út it wapen fan it Prinsbisdom Utert, dat yn 1335 in altar stifte yn de Nikolaastsjerk fan Hantum.
* Trije pinning: symboal foar Nikolaas fan Myra, patroanhillige fan de tsjerke fan Hantum.
* Ikel: oernommen út it wapen fan de famylje Hettinga, dat de pleatslike Tjallingastate bewenne.

Ofbyld:Westdongeradeel wapen.svg|Wapen fan West-Dongeradiel
Ofbyld:Coat of Arms of the Bishopric of Utrecht.svg|Wapen fan Prinsbisdom Utert


## Sjoch ek

Ofbyld:Hantum vlag.svg|link=Bestand:Hantum_vlag.svg|alt=Vlag van Hantum|Flagge fan Hantum
Ofbyld:Westdongeradeel wapen.svg|Wapen fan West-Dongeradiel
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap De Contributie Zeedijken van Westdongeradeel wapen.svg|Wapen fan Wetterskip De Kontribúsje Seediken fan West-Dongeradiel
Flagge fan Eanjum

De **flagge fan Eanjum** is de flagge fan it doarp Eanjum, yn Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Flucht skean ferdield; oan de broekside wyt, mei dêr op de stoezebollen-mei-lint fan it wapen; oan de fluchtside acht like hege banen fan wyt en blau.*

De kleuren komme út it wapen fan Eanjum.

## Symbolyk

* Kleurstelling: oernommen út it wapen fan East-Dongeradiel, de gritenij en gemeente dêr't it doarp eartiidsk part fan wie.
* Stoezebollen: oernommen út it wapen fan de famylje Fan Holdinga, dy't de pleatslike Holdingastate bewenne.
* Blauwe en sulvuren banen: oernommen út it wapen fan de famylje Thoe Schwartzenberg en Hohenlansberg dy't besibbe rekke oan de Holdinga's.

Ofbyld:Oostdongeradeel wapen.svg|Wapen fan East-Dongeradiel
Ofbyld:Thoe Schwartzenberg en Hohenlansberg wapen.svg|Wapen fan de famylje Thoe Schwartzenberg en Hohenlansberg


## Sjoch ek

Ofbyld:Anjum wapen.svg|link=Bestand:Anjum_wapen.svg|alt=Wapen van Anjum|Wapen fan Eanjum
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Ljussens

It **wapen fan Ljussens** is it wapen fan it doarp Ljussens, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Yn sulver in linkerskeanbalke fan azuer, beladen mei in kaai fan goud, de kaaisbek nei links en nei boppe keard; de balke oan beide siden mei in klaver fan sinopel.*

De heraldyske kleuren binne: sulver, azuer (blau), goud en sinopel (grien).

## Symbolyk

* Skeanbalke: oernommen út it wapen fan East-Dongeradiel, de gritenij en gemeente dêr't it doarp eartiidsk part fan wie.
* Kaai: de kaai is symboal foar Petrus, patroanhillige fan de tsjerke fan Ljussens.
* Klaverblêden: oernommen út it wapen fan de famylje Gerroltsma dy't yn it doarp Gerroltsmastate bewenne.

Ofbyld:Oostdongeradeel wapen.svg|link=Bestand:Oostdongeradeel_wapen.svg|alt=Het wapen van Oostdongeradeel.|Wapen fan East-Dongeradiel


## Sjoch ek

Ofbyld:Lioessens vlag.svg|link=Bestand:Lioessens_vlag.svg|alt=Vlag van Lioessens|Flagge fan Ljussens
Ofbyld:Oostdongeradeel wapen.svg|Wapen fan East-Dongeradiel
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap De Contributie Zeedijken van Oostdongeradeel wapen.svg|Wapen fan Seekearend Wetterskip De Kontribúsje Seediken fan East-Dongeradiel
Ofbyld:Zeewerend Waterschap De Anjumer- en Lioessenser Polder wapen.svg|Wapen fan Seekearend Wetterskip De Eanjumer- en Ljussenser Polder
Wapen fan De Skâns-Oostmahorn

It wapen fan De Skâns-Oostmahorn is it wapen fan it doarp De Skâns-Oostmahorn, yn de Fryske gemeente Noardeast-Fryslân. It wapen waard yn 2008 registrearre.

## Beskriuwing
De blazoenearring fan it wapen is:

*Yn blau in wyt út de skyldfoet opsizende skânsdwinger fan goud yn de skyldfoet mei in sulveren kokkelskulp; yn de weagjende skyldkop fan goud in read kanon.*

De heraldyske kleuren binne: azuer (blau), goud, sulver, en kiel (read).

## Symbolyk

* Skeandwinger: stiet foar de skâns dy hjir oanlein waard yn de 16e iuw. De kleurstelling is oernommen út it wapen fan Fryslân.
* Kanon: ferwiist nei it kanon dy't op de skâns stie. De reade kleur stier foar gefaar. It kanon is op it easten rjochte omdat de bedriging út dizze rjochting kaam.
* Skulp en wearjende dielline: ferwizing nei de eardere Lauwerssee wêr't it doarp oan lei. De sulveren kleur fan de skulp is oernommen út it wapen fan East-Dongeradiel.

Ofbyld:Friesland wapen.svg|link=Bestand:Friesland_wapen.svg|alt=Het wapen van Friesland.|Wapen fan Fryslân
Ofbyld:Oostdongeradeel wapen.svg|link=Bestand:Oostdongeradeel_wapen.svg|alt=Het wapen van Oostdongeradeel.|Wapen fan East-Dongeradiel


## Sjoch ek

Ofbyld:Oostmahorn vlag.svg|link=Bestand:Oostmahorn_vlag.svg|alt=Vlag van Oostmahorn|Flagge fan De Skâns-Oostmahorn
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Flagge fan Hantumhuzen

De **flagge fan Hantumhuzen** is de flagge dan it doarp Hantumhuzen, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

Broekskean ferdield: fan de broekside ôf wyt-grien, mei yn it wyt de reade tsjerke mei toer fan it wapen, de toer oan de broekside.

De kleuren komme út it wapen fan Hantumhuzen.

## Symbolyk

* Skeane yndieling: ferwiist nei it wapen fan West-Dongeradiel, de gritenij en gemeente wêr't it doarp eartiidsk part fan wie.
* Tsjerke: ferwiist nei de Sint-Annetsjerke fan Hantumhuzen. De tsjerke is ferkeard om ôfbield, de reden dêrfoar is ûnbekend.
* Grien fjild: stiet foar de greiden rûn it doarp.

Ofbyld:Westdongeradeel wapen.svg|Wapen fan West-Dongeradiel
Ofbyld:Kerk Hantumhuizen.jpg|Sint-Annetsjerke yn Hantumhizen


## Sjoch ek

Ofbyld:Hantumhuzen wapen.svg|link=Bestand:Hantumhuzen_wapen.svg|alt=Wapen van Hantumhuizen|Wapen fan Hantumhuzen
Ofbyld:Westdongeradiel vlag.svg|Flagge fan West-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Ie

It **wapen fan Ie** is it wapen fan it doarp Ie, yn de Fryske gemeene Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Yn azuer in weagjende linkerskeanbalke, rjochts mei in ôfskuorde ienhoarnskop, links in leelje, alles fan sulver.*

De heraldyske kleuren binne: azuer (blau) en sulver.

## Symbolyk

* Skeanbalke: de weagjende balke ferwiist nei it rivierke de Suderie, dêr't it doarp syn namme oan te tanken hat. [boarne nedich]  De rjochting fan dizze balke is oernommen út it wapen fan East-Dongeradiel, de gritenij en gemeente dêr't it doarp eartiidsk part fan wie.
* Ienhoarn: oernommen út it wapen fan de famylje Aebinga van Humalda. dy't by it doarp de Humaldastate bewenne.
* Blauwe leelje: oernommen út it wapen fan de famylje Fan Mockema dy ek Humaldastate bewenne ha. [boarne nedich] 	
* 

Ofbyld:Oostdongeradeel wapen.svg|link=Bestand:Oostdongeradeel_wapen.svg|alt=Het wapen van Oostdongeradeel.|Wapen fan East-Dongeradiel.
Ofbyld:Aebinga van Humalda wapen.svg|link=Bestand:Aebinga_van_Humalda_wapen.svg|alt=Het wapen van Aebinga van Humalda.|Wapen fan de famylje Aebinga van Humalda.


## Sjoch ek

Ofbyld:Ie vlag.svg|link=Bestand:Ie_vlag.svg|alt=Vlag van Ee|Flagge fan Ie
Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Tusken Waed en Ie waterschapswapen.svg|Wapen fan Wetterskip Tusken Waed en Ie
Flagge fan Raard

De **flagge fan Raard** is de flagge fan it doarp Raard, yn de Fryske gemeente Noardeast-Fryslân. De flagge is yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Broekskean ferdield, fanôf de broek wyt-blau; yn it wyt in swarte W fan in tredde flaggehichte mei boppe de earste helte fan de W in grien klaverblêd.*

De kleuren komme út it wapen fan Raard.

## Symbolyk

* Skeane yndieling: ferwiist nei it wapen fan West-Dongeradiel, de gritenij en gemeente wêr't it doarp eartiidsk part fan wie.
* Letter W en klaverblêd: oernommen fan út it wapen fan de famylje Van Kleffens. De letter W út it wapen ferwiist nei stamfaar fan de famylje: Oege Thomass, yn de âlde stavering Wge Thomass.

Ofbyld:Westdongeradeel wapen.svg|Wapen fan West-Dongeradiel


## Sjoch ek

Ofbyld:Raard wapen.svg|link=Bestand:Raard_wapen.svg|alt=Wapen van Raard|Wapen fan Raard
Ofbyld:Westdongeradiel vlag.svg|Flagge fan West-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Wapen fan Noardeast-Fryslân
Flagge fan Ternaard

De **flagge fan Ternaard** is de flagge fan it doarp Ternaard, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Blau, in wite weagjende broekskeanbalke fan in tredde fan de flaggehichte, yn de broekhoeke in giele seispuntige stjer.*

De kleuren komme út it wapen fan Ternaard.

## Symbolyk
* Skeanbalke: oernommen út it wapen fan West-Dongeradiel, de gritenij en gemeente dêr't it doarp eartiids part fan wie.
* Seispuntige stjer: dit is in saneamde gidsstjer dy in haadplak oanjout. Ternaard wie it haadplak fan West-Dongeradiel.

Ofbyld:Westdongeradeel wapen.svg|Wapen fan West-Dongeradiel


## Sjoch ek

Ofbyld:Ternaard wapen.svg|link=Bestand:Ternaard_wapen.svg|alt=Wapen van Ternaard|Wapen fan Ternaard
Ofbyld:Westdongeradiel vlag.svg|Flagge fan West-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Kollum

De **flagge fan Kollum** is de flagge fan de flekke Kollum, yn de Fryske gemeente Noardeast-Fryslân. De flagge waard yn 1976 yn syn hjoedeiske foarm registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkart of ôfwiisd, yn it lêste gefal waard in nij ûntwerp oanbean.

## Eardere flagge
De flagge fan Kollum datearret op syn minst út 1708, omdat yn it *Vlaggeboek* fan Gerrit Hesman in ôfbielding stiet fan trije like hege horizontale banen fan read, giel en grien.

## Beskriuwing
De beskriuwing fan de flagge is:

*Banen read-giel-grien, mei op it giele in reade seispuntige stjer, ien punt wizend nei de boppeside.*

De kleuren komme út it wapen fan Kollum.

## Symbolyk

* Seispuntige stjer: dit is in saneamde gidsstjer dy't in haadplak oanjout. Kollum wie it haadplak fan Kollumerlân en Nijkrúslân.

## Sjoch ek

Ofbyld:Kollum dorpswapen.svg|link=Bestand:Kollum_dorpswapen.svg|alt=Wapen van Kollum|Wapen fan Kollum
Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Jouswier

De **flagge fan Jouswier** is de flagge fan it doarp Jouswier, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:
*Flechtskean dield fan wyt en grien; yn it wyt in reade steande kaai mei de bek nei boppen en nei de flechtside takeard.*

De kleuren komme út it wapen fan Jouswier.

## Symbolyk
* Kaai: de kaai is in symboal foar Petrus, patroanhillige fan de Petrustsjerke fan Jouswier.
* Kleurstelling: oernommen oan sawol it wapen fan it Prinsbisdom Utert as oan it wapen fan Eastergoa.
* Griene flak: ferwiist nei de mei gers begroeide terp.

Ofbyld:Coat of Arms of the Bishopric of Utrecht.svg|Wapen fan Prinsendom Utert
Ofbyld:Oostergo wapen.svg|Wapen fan Eastergoa


## Sjoch ek

Ofbyld:Jouswier wapen.svg|link=Bestand:Jouswier_wapen.svg|alt=Wapen van Jouswier|Wapen fan Jouswier
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Ofbyld:Tusken Waed en Ie waterschap vlag.svg|Flagge fan Tusken Waed en Ie
Flagge fan West-Dongeradiel

De **flagge fan West-Dongeradiel** is de flagge fan de eardere gemeente West-Dongeradiel, yn it noardeasten fan de provinsje Fryslân. Op 22 maaie 1963 is de flagge by in riedsbeslút oannommen.

## Beskriuwing
De beskriuwing fan de flagge is:

*Folgens de broekdiagonaal wearjend ferdielt yn trije banen fan blau-wyt-blau; mei in diagonaalferhâlding fan 2:1:2.*

It flaggebyld komt oerien mei it wapen fan West-Dongeradiel.
Ofbyld:Westdongeradeel wapen.svg|Wapen fan West-Dongeradiel


## Flagge fervallen
Op 1 jannewaris 1984 is de gemeente West-Dongeradiel gearfoege ta de gemeente Dongeradiel. De gemeenteflagge fan West-Dongeradiel is dêrom kommen te ferfallen.

## Sjoch ek

Ofbyld:Coat of arms of Dongeradeel.svg|Wapen fan Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Oostdongeradeel wapen.svg|Wapen fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Ofbyld:East-Dongeradiel vlag.svg|Flagge fan East-Dongeradiel
Sint-Jakobuskatedraal (Görlitz)

De **Sint-Jakobuskatedraal** is de katedraal yn 'e Dútske stêd Görlitz yn 'e dielsteat Saksen fan it bisdom Görlitz. De katedraal is wijd oan 'e apostel Jakobus en waard yn neogoatyske styl boud. Yn it ramt fan in reorganisaasje fan 'e East-Dútske bisdommen waard de tsjerke yn 1994 in katedraal.

## Skiednis

De tsjerke waard yn 'e jierren 1898-1900 boud en op 6 oktober 1900 wijd. Doe wie Görlitz noch ûnderdiel fan it roomske aartsbisdom Breslau. Oarspronklik wie de tsjerke in filiaaltsjerke fan 'e Hillich-Krúsparochy, sûnt 1918 foarme de tsjerke in selsstannige parochy.

Yn it lêst fan 'e Twadde Wrâldkriich waard de tsjerke besketten troch artilleryfjoer. Nei de kriich waarden Neder-Sileezje mei Breslau Poalsk. De stêd Görlitz kaam oan 'e nije Poalske grins te lizzen en waard de sit fan it ferballe Breslauer domkapittel en fikariaat. Mei de stifting fan it bisdom Görlitz yn 1994 waard de tsjerke de katedraal dêrfan.  

De katedraal waard yn febrewaris 2020 sletten om it ynterieur de renovearjen en de skea fan 'e oarloch te ferhelpen. De iepening fan 'e restaurearre katedraal wie op 28 novimber 2021. 

## Arsjitektuer
De op in heech terrein steande trijeskippige halletsjerke hat in toer fan 68 m. Nei de skansearrings yn 'e Twadde Wrâldkriich waard de spits fan 'e toer yn in ienfâldiger foarm werboud sûnder hoektuorkes. It ynterieur hat noch fragminten fan 'e oarspronklike beskildering en dekoraasjes fan glazuere tegels.

Sûnt 2013 rûn in restauraasjeprojekt dat 4,5 miljoen euro koste. De klokkestoel waard fernijd en der waarden twa klokken oan 'e besteande fjouwer klokken út 1900 en 1963 tafoege. Yn 2014 waarden mei de restauraasje fan 'e gevel ek de fjouwer hoektuorkes op 'e klokketoer werboud. Ek binne de dakken en it fries fan giele en reade daktegels rekonstruearre neffens de foaroarlochske sitewaasje.  

## Oargel
De firma Hermann Eule Orgelbau boude tusken 1988 oant 1989 it trijemanualige oargel mei 47 registers. De spyltraktuer is mechanysk en de registertraktuer elektrysk. Yn 2008 is it oargel troch deselde firma neisjoen.
Petrus- en Paulustsjerke (Görlitz)

De **Petrus en Pauluskerk** (Dútsk: *Pfarrkirche St. Peter und Paul*) is in protestantsk tsjerkegebou yn Görlitz yn 'e Dútske dielsteat Saksen. De tsjerke stiet boppe de Neiße en is mei de twa tuorren en it hege kopertek byldbepalend foar de histoaryske binnenstêd.

## Skiednis

Oan it begjin fan 'e 13e iuw stie op it plak al in basilyk, wêrfan't it westlike diel bewarre bleaun is. De tusken 1425 en 1497 nijboude fiifskippige letgoatyske tsjerke in pseudobasikale halletsjerke. De tsjerke is lykwols gjin suvere halletsjerke en de bûtenste twa sydskippen binne leger as de trije like hege middelste skippen. De tsjerke hat in netribferwulft en de slútstiennen dêrfan binne fersierd mei reliëfs fan foarstellingen út it libben fan Jezus.   

De tsjerke is 72 m lang en 39 m breed en is de grutste letgoatyske halletsjerke fan Saksen. By in stedsbrân fan 1691 gie de âlde ynrjochting ferlern. Dêrûnder wiene 36 alters, in 20 m hege sakramintstoer, de klokken, de beide oargels, de kostbere paraminten, it liturgyske reau en boeken. Allinne it stek fan smei-izer út 1617 fan 'e doopkapel bleau bewarre. Nei de brân krige de tsjerke in barokke ynrjochting. Dêrta hearre de preekstoel út 1693, it alter út 1695, de riedsbank en de trije protestantske bychtstuollen. 

It ynterieur fan 'e tsjerke waard yn 1835 op 'e nij beskildere. De twa 84 m hege tuorren binne tusken 1889 en 1891 tafoege. Under it koer leit in krypt.

Mei it opblazen fan 'e Binnenstedsbrêge op 7 maaie 1945 troch de Dútske Wehrmacht waarden troch de drukweach as gefolch dêrfan op ien nij alle ramen fan 'e tsjerke ferneatige. Ek it maaswurk en it dak rekken slim skansearre.  

## Oargel

De tsjerke is yn it besit fan in nijsgjirrige oargelkas fan it saneamde Sinneoargel (*Sonnenorgel*). De oargelkas waard yn 'e jierren 1697-1703 makke troch Johann Conrad Buchau foar in ynstrumint fan 'e Dútske oargelbouwer Johann Eugen Caspar, dy't ûnder de namme Eugenio Casparini yn Itaalje wurke. De namme fan it bysûndere oargel hie te krijen mei de 16 sinnen op 'e oargelkas. Om de sinnen hinne binne as sinnestrielen hieltiten like lange oargelpipen oanbrocht. Fjouwert fan dy sinnen binne stom en tolve dêrfan klinke. 

It histoaryske oargel bestiet al lang net mear. It waard yn 'e jierren 1827-1828 troch Joseph Schinke en Carl Friedrich Ferdinand Buckow ferboud en letter noch ris troch Friedrich Nikolaus Jahn yn 1845–1847. Yn 1894 waard troch Schlag & Söhne in nij oargel ynboud mei gebrûk fan in pear âlde registers. Dat oargel waard yn 1926 ferfongen troch nijbou fan  Wilhelm Sauer út Frankfurt/Oder.

It hjoeddeiske oargel stamt fan 1990 en waard troch de Switserske oargelboufirma Mathis Orgelbau AG boud. It ynstrumint hat 88 klinkende registers (6219 pijpen) ferdield oer fjouwer manualen en pedaal.

## Ofbylden

St. Peter und Paul (Görlitz) Kanzel 3.jpg|Preekstoel
Görlitz St. Peter und Paul 06.jpg|Alter
Görlitz - Bei der Peterskirche - Peter+Paul in 06 ies.jpg|Bychtstoel.
Görlitz - Bei der Peterskirche - Peter+Paul in 10 ies.jpg|Stek fan foar de reformaasje.
Wapen fan Warfstermûne

It **wapen fan Warfstermûne** (Kollumerlânsk: w*oapen van Warfstermeul*) is it wapen fan it doarp Warfstermûne, yn de Fryske gemeente Noardeast-Fryslân. It wapen waard yn 1976 registrearre.

## Beskriuwing
De blazoenearring fan it wapen is:

*Yn goud trije reade mûne-izers, pleatse 1:2, mei in griene skyldfoet.*

De heraldyske kleuren binne: goud, kiel (read) en sinopel (grien).

## Symbolyk

* Gouden fjild: stiet foar it goudgiele nôt dat rûn it doarp stien hat.
* Mûne-izers: symbool foar de mûne dy eartiidsk yn it doarp stie en wêr it doarp syn namme te tanken hat.
* Griene skyldfoet: ferwiist nei de fruchtbere klaaigrûn rûn it doarp.

## Sjoch ek

Ofbyld:Warfstermûne vlag.svg|link=Bestand:Warfstermûne_vlag.svg|alt=Vlag van Warfstermolen|Flagge fan Warfstermolen
Ofbyld:Kollumerland wapen.svg|Wapen fan Kollumerlân en Nijkrúslân
Ofbyld:Noardeast-Fryslan wapen.svg|Wapen fan Noardeast-Fryslân
Flagge fan Marrum-Westernijtsjerk

De **flagge fan Marrum-Westernijtsjerk** is de flagge fan it doarp Marrum en it eardere doarp (no buorskip) Westernijtsjerk, yn de Fryske gemeente Noardeast-Fryslân. De flagge waard op 25 novimber 1999 en 2001 registrearre.

It ûntwerp is fan J.C. Terluin.

## Beskriuwing
De beskriuwing fan de flagge:

*Twa lingtebanen blau en grien, oer alles hinne in lizzende giele rút, wêr fan de hoeken alle siden fan de flagge yn it midden reitsje, de rút belein mei in ôfskuorde katten- en rûkenkop, beide swart.*

De kleuren komme út it wapen fan Marrum-Westernijtsjerk.

## Symbolyk

* Kat: skelnamme foar in ynwenner fan Marrum.
* Rûk: skelnamme foar in ynwenner fan Westernijtsjerk.
* Griene baan: de kleur grien ferwiist nei it agraryske karakter fan de twa plakken.
* Blauwe baan: ferwiist nei de Waadseekust.
* Kleurstelling: oernommen út de wapens fan de famyljes: Ponga, Wynia, Walta en Fan Idsinga. Dizze famyljes bewennen ferskate staten yn it doarp. It giele flak mei de swarte bisten is oernommen út de wapens mei in heale Fryske earn.

## Sjoch ek

Ofbyld:Marrum-Westernijtsjerk wapen.svg|link=Bestand:Marrum-Westernijtsjerk_wapen.svg|alt=Wapen van Marrum-Westernijkerk|Wapen fan Marrum-Westernijtsjerk
Ofbyld:Flag of Ferwerderadiel.svg|Flagge fan Ferwerderadiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Ealsum

De flagge fan Ealsum is de flagge fan it doarp Ealsum, yn de Fryske gemeente Noardeast-Fryslân. It wapen waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Flecht skean ferdielt fan blau en wyt; op it midden in rêd mei seis speaken fan it iene yn it oare fan trije fierde flaggehichte.*

De kleuren komme út it wapen fan Ealsum.

## Symbolyk

* Skeane twadieling: oernommen fan út it wapen fan East-Dongeradiel.
* Kleurstelling: oernommen fan út it wapen fan East-Dongeradiel.
* Rêd: symboal foar de hillige Katarina fan Aleksanderje, waans attribút in rêd is. Dêrneist ferwiist it rêd nei de radiale foarm fan de terp fan it doarp.

Ofbyld:Oostdongeradeel wapen.svg|Wapen fan East-Dongeradiel


## Sjoch ek

Ofbyld:Aalsum wapen.svg|link=Bestand:Aalsum_wapen.svg|alt=Wapen van Aalsum|Wapen fan Ealsum
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Marrum-Westernijtsjerk

It **wapen fan Marrum-Westernijtsjerk** is it wapen fan it doarp Marrum en it eardere doarp (no buorskip) Westernijtsjerk, yn de Fryske gemeente Noardeast-Fryslân. It wapen waard registrearre yn 2001.

## Beskriuwing
De blazonering fan it wapen is:

*Yn goud in kat en in roek, beide swart en takeard, de earste sittend en de twadde steand op in griene katiele skyldfoet, de sturt fan de kat nei ûnderen oer it griene hinne slein; in blau skyldhaad, belein mei trije sulveren seispuntige stjerren.*

De heraldyske kleuren binne: goud, sabel (swart), sinopel (grien), azuer (blau) en sulver.

## Symbolyk

* Kat: skelnamme foar in ynwenner fan Marrum.
* Roek: skelnamme foar in ynwenner fan Westernijtsjerk.
* Skyldfoet: ferwiist nei it agraryske karakter fan de twa plakken. De kantels ferwize nei de staten dy yn it doarp stien ha.
* Skyldkop: ferwiist nei de Waadseekust. De seispuntige stjerren komme foar yn de wapens fan de famyljes Jeppema en Sirtema van Grovestins. Ek wurde dizze stjerren werom fûn yn it wapen fan Ferwerderadiel.
* Kleurstelling: oernommen út de wapens fan de famyljes: Ponga, Wynia, Walta en Van Idsinga. Dizze famyljes bewennen staten yn en rûn de doarpen. It gouden fjild mei de swarte bisten is oernommen út de wapens mei in heale Fryske earn.

Ofbyld:Sirtema van Grovestins wapen.svg|link=Bestand:Sirtema_van_Grovestins_wapen.svg|alt=Het wapen van Sirtema van Grovestins.|It wapen fan Sirtema fan Grovestins.
Ofbyld:Coat of arms of Ferwerderadeel.svg|link=Bestand:Coat_of_arms_of_Ferwerderadeel.svg|alt=Het wapen van Ferwerderadeel.|Wapen fan Ferwerderadiel.
Ofbyld:De Friese Halve Adelaar.svg|link=Bestand:De_Friese_Halve_Adelaar.svg|alt=De Friese halve adelaar.|De Fryske heale earn.


## Sjoch ek

Ofbyld:Marrum vlag.svg|link=Bestand:Marrum_vlag.svg|alt=Vlag van Marrum-Westernijkerk|Flagge fan Marrum-Westernijkerk
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap Zeedijken van Ferwerderadeel wapen.svg|Wapen fan Seediken fan Ferwerderadiel
Flagge fan Westergeast

De **flagge fan Westergeast** is de flagge fan it doarp Westergeast, yn de Fryske gmeente Noardeast-Fryslân. De flagge waard yn 1976 registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkeurt of ôfwiisd, yn it lêste gefal waard in nij ûntwerp oanbean.

## Beskriuwing
De beskriuwing fan de flagge is:

*Folgens de diagonale kwartilearre fan swart-grien, mei op de diagonalen in giel krús mei de dikte fan 1/4 de flaggehichte.*

De kleuren komme út it wapen fan Westergeast.

## Sjoch ek

Ofbyld:Westergeast wapen.svg|link=Bestand:Westergeast_wapen.svg|alt=Wapen van Westergeest|Wapen fan Westergeast
Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Ie

De **flagge fan Ie** is de flagge fan it doarp Ie, yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel binne op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Blau, mei in wite wearjende flechtskeanbaan fan in tredde flaggehichte, yn de broektop in omkearde ôfskuorde wite ienhoarnskop fan it wapen.*

De kleuren komme út it wapen fan Ie.

## Symbolyk

* Skeane baan: de wearjende baan ferwiist nei it rivierke de Suderie, wêr it doarp syn namme oan te tanken hat. De richting fan dizze baan is oernommen út it wapen fan East-Dongeradiel, de gritenij en gemeente wêr't it doarp eartiidsk part fan wie.
* Ienhoarn: oernommen út it wapen fan de famylje Aebinga van Humalda, dy tichtby it doarp Humaldastate bewenne.

Ofbyld:Oostdongeradeel wapen.svg|Wapen fan East-Dongeradiel


## Sjoch ek

Ofbyld:Ee wapen.svg|link=Bestand:Ee_wapen.svg|alt=Wapen van Ee|Wapen fan Ie
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Ofbyld:Tusken Waed en Ie waterschap vlag.svg|Flagge fan Tusken Waed en Ie
Synagoge fan Görlitz

De **Synagoge fan Görlitz** is in synagoge oan 'e Otto-Müller-Straße yn 'e Dútske stêd Görlitz. It gebou waard tusken 1909 en 1911 yn 'e Art Nouveau-styl boud foar de Asjkenazyske mienskip.

## Skiednis
De joadske mienskip fan Görlitz groeide fan 150 yn 1852 nei 643 leden yn 1880. Der wie al in synagoge yn 'e Langenstraße yn 'e histoaryske binnenstêd, dy't ek hjoed-de-dei noch altiten bestiet en no as literatuerhûs brûkt wurdt. Dy âlde synagoge waard te lyts foar de groeiende mienskip, en sadwaande krige it arsjitekteburo Lossow & Kühn it fersyk in ûntwerp te meitsjen foar in nije synagoge. It arsjitekteburo waard ferneamd mei harren ûntwerp fan it Sintraal Stasjon fan Leipzig (Hauptbahnhof Leipzig). Oars as de faak oriïntaalsk oriïntearre synagogestyl fan dy tiid, makken de arsjitekten in ûntwerp yn Art Nouveaustyl. De nije synagoge waard op 7 maart 1911 iepene.  

De synagoge oerlibbe de Reichskristallnacht sûnder grutte skea mei't de brânwar it befel fan 'e nazy's net opfolge en de oanstutsen brân fuort dwêste. Nei de Kristallnacht waarden hast alle noch oanwêzige joadske manlju, likernôch 200 persoanen, fan Görliz oppakt. Yn febrewaris 1939 waard de joadske mienskip twongen om de synagoge en de grûn foar likernôch 4% fan 'e oarspronklike bousom te ferkeapjen. De lêste earetsjinst fûn yn septimber 1940 plak.

De Sovjet-autoriteiten joegen it gebou nei de oarloch oan 'e joadske gemeente fan Dresden werom, mar dy wie te lyts om it gebou te ûnderhâlden en ferkocht de synagoge yn 1963 oan 'e stêd Görlitz. De stêd joech it gebou in monumintale status, mar der barde fierder neat en it gebou ferfoel jimmeroan mear. 

Yn 1979 waard de synagoge in symboalysk sintrum foar de jongerein, dy't har tsjin de DDR fersetten. De groep *Natürlicher Weg* organisearre op 9 novimber trije jier lang in kearsemars nei de synagoge en leine dêr blommen del. Yn 1986 pakten leden fan 'e protestantske tsjerke de ek no noch besteande tradysje wer op. Sûnt 1988 waard in betinkingsboerd foar de joadske slachtoffers oanbrocht.

Yn 1991 sette in grut restauraasjeprojekt útein, dy't yn desimber 2020 foltôge wie. Troch it útbrekken fan 'e COVID-19 pandemy fûn de iepening net earder plak as op 12 july 2021. Op 12 septimber 2022 waard in nije davidsstjer op it heechste punt delset. 

De yn 2004 stifte *Förderkreis Görlitzer Synagoge e.V.* set him foar it behâld fan it gebou yn, mei respekt foar de oarspronklike funksje.
Wapen fan Muntsjesyl

It **wapen fan Muntsjesyl** (Kollumerlânsk: w*oapen van Muntjesziel*) is it wapen fan it doarp Muntsjesyl, yn de Fryske gemeente Noardeast-Fryslân. It wapen waard yn 1976 registrearre.

## Beskriuwing
De blazoenearring fan it wapen is:

*Ferdield: I. Trochsnijd: A. Fan blau, beladen mei in fjouwerkante skâns fan goud, dêr't fan it binnenmeanfjild fan blau en de haadlinen fan it berin lykrinnend oan de bopperâne, respektyflik de sydkanten fan it skyld; B. Weagjende trochsnijing fan sulver en blau, it blau beladen mei twa weagjende skeanbalken fan sulver; oer alles hinne in reade muorre mei twa oan de boppekant healrûne iepeningen, en in sulveren skyldkop. II. Fan swart, beladen mei in muonts, yn de lofterhân in skeppe oer de skouder, alles fan sulver, yn it skyldkop mei twa gouden leeljes.*

De heraldyske kleuren binne: azuer (blau), goud, sulver, kiel (read) en sabel (swart).

## Symbolyk

* Ofwetteringsslûs: ferwiist nei de yn 1471 boude slûs. Dy slûs waard boud troch de muontsen fan it kleaster Jeruzalim yn Gerkeskleaster.
* Skâns: ferwiist nei de skâns dy't yn 1576 yn Muntjsesyl boud is mei ôfbrekmateriaal fan it frouljuskleaster Galilea. Noch altyd hjit de buorskip De Skâns.
* Muonts: makket it wapen ta in sprekkend wapen.
* Leelje: oernommen út it wapen fan de oarder fan de Sistersjinzers, de oarder fan sawol it kleaster Jeruzalim as Galilea.

Ofbyld:Ordre cistercien.svg|link=Bestand:Ordre_cistercien.svg|Wapen fan de Sistersjinzers-oarde.


## Sjoch ek

Ofbyld:Munnikenzijl vlag.svg|link=Bestand:Munnikenzijl_vlag.svg|Flagge fan Muntsjesyl
Ofbyld:Kollumerland wapen.svg|Wapen fan Kollumerlân en Nijkrúslân
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap Zeedijken Contributie Kollumer- en Nieuwkruisland wapen.svg|Wapen fan Seediken Kontribúsje Kollumer- en Nijkrúslân
Wapen fan Nes (Noardeast-Fryslân)

It **wapen fan Nes** is it wapen fan it doarp Nes, yn de Fryske gemeente Noardeast-Fryslân. It wapen waard yn 1988 registrearre.

## Beskriuwing
De blazoenearring fan it wapen is:

*Ferdielt: I yn kiel in út de dielline kommende ûleboerd fan sulver, besteande út in útkommend seehynder mei tusken de bek en it boarst in beide oanreitsjende omdraait sittend fûgeltsje en yn in iepene rêge skeanrjochts pleatste oanstompe trijeblêdige tulp; II yn azuer trije stielde en blêdige weetfearen fan goud, pleatse twa en ien.*

De heraldyske kleuren binne: kiel (read), sulver, azuer (blau) en goud.

## Symbolyk

* Twadieling: ferwiist nei de lizzing fan it doarp by de eardere grins fan East- en West-Dongeradiel.
* Uleboerd: ferwiist nei it bysûndere type ûleboerd mei seehynders dat foarkomt yn it doarp.
* Nôtier: ferwiist nei de lânbou yn de omkriten fan it doarp.
* Kleurstelling: oernommen út it wapen fan Eastergoa en Dongeradiel.

Ofbyld:Oostergo wapen.svg|link=Bestand:Oostergo_wapen.svg|alt=Het wapen van Oostergo.|Wapen fan Eastergoa
Ofbyld:Coat of arms of Dongeradeel.svg|link=Bestand:Coat_of_arms_of_Dongeradeel.svg|alt=Het wapen van Dongeradeel.|Wapen fan Dongeradiel


## Sjoch ek

Ofbyld:Nes (Dongeradiel) vlag.svg|link=Bestand:Nes_(Dongeradiel)_vlag.svg|alt=Vlag van Nes|Flagge fan Nes (Noardeast-Fryslân)
Ofbyld:Westdongeradeel wapen.svg|Wapen fan West-Dongeradiel
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Zeewerend Waterschap De Contributie Zeedijken van Westdongeradeel wapen.svg|Wapen fan De Kontribúsje Seediken fan West-Dongeradiel
Ofbyld:Tusken Waed en Ie waterschapswapen.svg|Wapen fan Tusken Waed en Ie
Flagge fan Hegebeintum

De **flagge fan Hegebeintum** is de flagge fan it doarp Hegebeintum, yn de Fryske gemeente Noardeast-Fryslân. De flagge waard yn 2018 registrearre.

## Beskriuwing
De beskriuwing fan de flagge is:

*Giel mei in grien trapezium, útgeande fan de broekside, de lytse basis op 1/3 flaggelingte, mei in hichte fan 1/2 flaggehichte; dêrop oanslutend in reade baan mei in lingte fan 1/3 flaggelingte, útrinnend fan 2/3 flaggelingte yn in punt oan it midden fan de flagge; oer it grien en read in geande giele liuw.*

De kleuren komme út it wapen fan Hegebeintum.

## Symbolyk

* Trapezium: jout de terp dêr't de tsjerke op stiet oan, de heechste terp fan Nederlân.
* Reade baan mei punt: ferienfâldige werjefte fan de tsjerke fan Hegebeintum.
* Liuw: oernommen út it wapen fan de famylje De Skepper, eardere eigner fan Harstastate.

## Sjoch ek

Ofbyld:Hegebeintum wapen.svg|link=Bestand:Hegebeintum_wapen.svg|alt=Wapen van Hogebeintum|Wapen fan Hegebeintum
Ofbyld:Flagge fan Ferwerderadiel.png|Flagge fan Ferwerderadiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Peazens-Moddergat

De **flagge fan Peazens-Moddergat** is de flagge fan de doarpen Peazens en Moddergat (Peazens-Moddergat), yn de Fryske gemeente Noardeast-Fryslân. De flagge waard yn 1988 registrearre.

De doarpsflaggen fan 28 doarpen yn Dongeradiel waarden op 28 jannewaris 1988 troch de gemeenteried fan de eardere gemeente Dongeradiel goedkard.

## Beskriuwing
De beskriuwing fan de flagge is:

*Twa like hege banen fan grien en read, oer it midden in lizzende Antonius-Ankerkrús mei de T-balke op in tredde fan de broek; yn de broektop en -foet in giel klaverblêd.*

De kleuren komme út it wapen fan Peazens-Moddergat.

## Symbolyk

* Twa banen: stiet foar de skieding tusken de twa doarpen Peazens en Moddergat.
* Anker: ferwiist nei de fiskerij, eartiids in wichtich middel fan bestean.
* Sint-Antoniuskrús fan it anker: symboal fan Antonius fan Egypte, patroanhillige fan de Sint-Antoniustsjerke fan Peazens.
* Klaverblêden: ferwize nei de lânbou yn de omkriten fan de doarpen.

## Sjoch ek

Ofbyld:Peazens-Moddergat wapen.svg|link=Bestand:Peazens-Moddergat_wapen.svg|alt=Wapen van Paesens-Moddergat|Wapen fan Peazens-Moddergat
Ofbyld:Westdongeradiel vlag.svg|Flagge fan West-Dongeradiel
Ofbyld:East-Dongeradiel vlag.svg|Flagge fan East-Dongeradiel
Ofbyld:Flag of Dongeradeel.svg|Flagge fan Dongeradiel
Ofbyld:Flagge fan Noardeast-Fryslân.svg|Flagge fan Noardeast-Fryslân
Ofbyld:Tusken Waed en Ie waterschap vlag.svg|Flagge fan Tusken Waed en Ie